《吴少参续母武氏挽》
明代·林光

德门归配已愆期，四十孀居节未移。心贮夫君垂绝语，力扶儿辈未逢时。

悬灯机织秋虫怨，傍月砧敲极影欹。欲识龙章褒善意，虎头山下读遗碑。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。